CELEX: 62019CA0020
Language: lv
Date: 2020-04-02 00:00:00
Title: Lieta C-20/19: Tiesas (astotā palāta) 2020. gada 2. aprīļa spriedums (Oberlandesgericht Wien (Austrija) lūgums sniegt prejudiciālu nolēmumu) – kunsthaus muerz gmbh/Zürich Versicherungs AG (Lūgums sniegt prejudiciālu nolēmumu – Pakalpojumu sniegšanas brīvība – Dzīvības apdrošināšana – Direktīva 2002/83/EK – 35. un 36. pants – Atteikuma tiesības un termiņš – Nepareiza informācija par atteikuma tiesību īstenošanas nosacījumiem – Paziņojuma par atteikumu formas nosacījumi – Atteikuma tiesību izbeigšanās – Apdrošinājuma ņēmēja “patērētāja” statusa nozīmīgums)

13.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 230/9
            
         
      Tiesas (astotā palāta) 2020. gada 2. aprīļa spriedums (Oberlandesgericht Wien (Austrija) lūgums sniegt prejudiciālu nolēmumu) – kunsthaus muerz gmbh/Zürich Versicherungs AG
      
      (Lieta C-20/19) (1)
      
      (Lūgums sniegt prejudiciālu nolēmumu - Pakalpojumu sniegšanas brīvība - Dzīvības apdrošināšana - Direktīva 2002/83/EK - 35. un 36. pants - Atteikuma tiesības un termiņš - Nepareiza informācija par atteikuma tiesību īstenošanas nosacījumiem - Paziņojuma par atteikumu formas nosacījumi - Atteikuma tiesību izbeigšanās - Apdrošinājuma ņēmēja “patērētāja” statusa nozīmīgums)
      (2020/C 230/11)
      Tiesvedības valoda – vācu
      
         Iesniedzējtiesa
      
      
         Oberlandesgericht Wien
      
      
         Pamatlietas puses
      
      
         Prasītāja: kunsthaus muerz gmbh
      
      
         Atbildētāja: Zürich Versicherungs AG
      
      
         Rezolutīvā daļa
      
      Eiropas Parlamenta un Padomes Direktīvas 2002/83/EK (2002. gada 5. novembris) par dzīvības apdrošināšanu 35. un 36. pants ir jāinterpretē tādējādi, ka tie ir piemērojami arī tādam apdrošinājuma ņēmējam, kuram nav patērētāja statusa, un ka tiem nav pretrunā tāds valsts tiesiskais regulējums, pamatojoties uz ko termiņš atteikuma tiesību izmantošanai attiecībā uz dzīvības apdrošināšanas līguma sekām sākas no datuma, kurā šis līgums tika noslēgts, kaut arī informācijā par šo atkāpes tiesību izmantošanas nosacījumiem, kuru šī apdrošināšanas sabiedrība ir nodevusi šim apdrošinājuma ņēmējam, ir norādītas formas prasības, kuras šim līgumam piemērojamajās valsts tiesībās patiesībā nav izvirzītas, ciktāl šāda norāde neliedz apdrošinājuma ņēmējiem iespēju izmantot savas atteikuma tiesības būtībā saskaņā ar tādiem pašiem nosacījumiem, kādi būtu bijuši, ja informācija būtu bijusi pareiza. Iesniedzējtiesai, pamatojoties uz vispārēju novērtējumu, kurā ņemts vērā tostarp valsts tiesību aktu konteksts un pamatlietas fakti, arī apdrošinājuma ņēmēja iespējamais patērētāja statuss, ir jānovērtē, vai kļūda, kas ietverta apdrošinājuma ņēmējam nodotajā informācijā, tam šādu iespēju liedz.
      
         (1)  OV C 155, 6.5.2019.